marsh-mellow/hindi_wikipedia huggingface dataset:
230शक्सगाम नदी काराकोरम पर्वतों के यहाँ दिख रहे उत्तरपूर्वी क्षेत्र से उत्पन्न होती है
शक्सगाम नदी (चीनी: , अंग्रेजी:  ) सुदूर उत्तरी कश्मीर के काराकोरम पर्वतों से उभरने वाली एक नदी है जो यारकन्द नदी की एक उपनदी भी है। शक्सगाम नदी को केलेचिन नदी और मुज़ताग़ नदी के नामों से भी जाना जाता है। यह काराकोरम शृंखला की गाशेरब्रुम, उरदोक, स्ताग़र, सिन्ग़ी और क्याग़र हिमानियों (ग्लेशियरों) से शुरू होती है और फिर शक्सगाम वादी में काराकोरम शृंखला के साथ-साथ पश्चिमोत्तरी दिशा में चलती है।         , . ,        , . 138, 1982 इसमें शिमशाल ब्रल्दु नदी और फिर ओप्रांग नदी का विलय होता है और इन दोनों संगमों के बीच में शक्सगाम नदी पाकिस्तान और चीन के आपसी समझौते के अनुसार उन दोनों देशों के बीच की अंतरराष्ट्रीय सीमा है। भारत इस बात से पूरा इनकार करता है और इस पूरे क्षेत्र को अपने जम्मू और कश्मीर राज्य का हिस्सा मानता है। सर्दियों में पास के शिमशाल गाँव के लोग इस क्षेत्र का प्रयोग अपने मवेशी चराने के लिए करते हैं और यह तारिम द्रोणी में स्थित इकलौता पाकिस्तान-नियंत्रित इलाक़ा है। , ,   ,   ,  , 1991,  978-81-85182-61-2, ...  :         ,        .          .        -       ...

 इन्हें भी देखें 
 यारकन्द नदी
 गिलगित-बलतिस्तान

 सन्दर्भ 

श्रेणी:मध्य एशिया की नदियाँ
श्रेणी:पाकिस्तान की नदियाँ
श्रेणी:चीन की नदियाँ
श्रेणी:भारत की नदियाँ
श्रेणी:भारत के क्षेत्रीय विवाद
श्रेणी:चीन के क्षेत्रीय विवाद
श्रेणी:चीन-पाकिस्तान सीमा
शगुन शर्मा एक भारतीय अभिनेत्री हैं जो हिंदी टेलीविजन में काम करती हैं। उन्हें इश्क पर ज़ोर नहीं में सोनाली मल्होत्रा राठौर, ससुराल गेंदा फूल 2 में तान्या अवस्थी कश्यप, हरफौल मोहिनी में मोहिनी विजयन चौधरी और ये है चाहतें में काशवी सभरवाल के चित्रण के लिए जाना जाता है।

संदर्भ
शगुन एक भारतीय हिंदी भाषा की टेलीविजन श्रृंखला थी जो 15 जनवरी 2001 से 29 अप्रैल 2004 तक प्रत्येक सोमवार से गुरुवार दोपहर 2:30 बजे और बाद में दोपहर 2 बजे स्टार प्लस पर प्रसारित होती थी। यह भाग्य के उतार-चढ़ाव और नुकसान की कहानी है जो खून से भी अधिक मजबूत बंधन से बंधे दो चचेरे भाइयों के जीवन को छिन्न-भिन्न कर देती है। : प्यार का बंधन.

 अवलोकन 
शगुन दो चचेरी बहनों, आराधना और आरती की कहानी है, जो एक साथ पली-बढ़ी हैं और एक-दूसरे के इतने करीब हैं कि एक को दूसरे तक अपने विचार व्यक्त करने के लिए शब्दों की आवश्यकता नहीं है। आरती एक आशावादी है - उसका मानना है कि अगर वह चाहे तो सितारों को छूने के लिए उसके पास सबकुछ है। हालांकि, आराधना खुद को बदकिस्मत मानती हैं।

 कलाकार 

 आराधना के रूप में सुरभि तिवारी
 करण के रूप में कबीर सदानंद
 राजरानी के रूप में रेखा राव
 कैलाशनाथ के रूप में सुरेंद्र पाल
 सुमेर के रूप में प्रशांत नारायणन
 लक्खी के रूप में रूपल पटेल
 आरती के रूप में श्वेता अग्रवाल  वंदिता वासा  पूजा घई रावल
 जितेन लालवानी सूरज के रूप में
 आराधना की चाची और कैलाशनाथ की बहन आरती के रूप में सुहिता थत्ते
 गायत्री के रूप में रेनू पांडे
 पिया के रूप में डिंपल इनामदार
 पूनम के रूप में तेजल शाह
 जूही के रूप में श्वेता गुलाटी
 देव के रूप में अमित वर्मा
 उदय के रूप में कपिल सोनी
 प्रशांत के रूप में सचिन श्रॉफ
 अंजलि के भाई के रूप में विशाल वटवानी
 आकाश के रूप में अक्षय आनंद
 संजय मित्रा
 अंजलि के रूप में सोनिया कपूर
 किरण भार्गव
 सुनीता रजवार
 आकाश की माँ के रूप में सुहासिनी मुले
 रिफ़्ताबी के रूप में शगुफ्ता अली
 नरेश सूरी
 अपर्णा भटनागर
 एकता जैन

 स्वागत 
दोपहर के स्लॉट में प्रसारित होने के बावजूद, यह टॉप रेटेड दोपहर का साबुन बन गया। 28 मई 2001 को समाप्त सप्ताह में, इसने 3.4 टीवीआर हासिल किया और शीर्ष 20 हिंदी जीईसी में अपना स्थान बना लिया। 12 जुलाई 2003 को समाप्त सप्ताह में इसने 3.6 टीवीआर अर्जित किया।

 संदर्भ 

 बाहरी कड़ियाँ 

 स्टार प्लस पर आधिकारिक वेबसाइट
 स्टार उत्सव पर आधिकारिक वेबसाइट
श्रेणी:स्टार प्लस के धारावाहिक
श्रेणी:भारतीय टेलीविजन धारावाहिक
शगुफ़्ता अली (अंग्रेजी : ) एक भारतीय फ़िल्म तथा धारावाहिक अभिनेता है। शगुफ़्ता अली पुनर्विवाह जैसे सुप्रसिद्ध धारावाहिक में कार्य कर चूके है इनके अलावा ये एक वीर की अरदास...वीरा में कार्य कर चूके है। 

सन्दर्भ

श्रेणी:भारतीय अभिनेत्री
श्रेणी:अभिनेत्री
श्रेणी:जीवित लोग
श्रेणी:धारावाहिक अभिनेत्री
श्रेणी:1967 में जन्मे लोग
शङ्खधर संस्कृत कवि थे जिन्होने 'लटकमेलकम्' नामक एक प्रहसन की रचना की है। 

ये गहड़वाल नरेश गोविन्द चन्द्र के सभाकवि थे। लटमेलकम् में  शाक्त एवं जैन साधुओं पर तीव्र व्यङ्ग्य किया गया है, साथ ही मूर्ख, वैद्य, शुष्क पंडित, असफल प्रेमी, सनकी दार्शनिक, बौद्ध भिक्षु (व्यसनकर) की अवान्तर कथाएं भी अत्यन्त कटाक्षपूर्ण ढंग से उल्लिखित है। चमरसेन विहार का निवासी बौद्ध भिक्षु व्यसनकार रजकी स्त्री से अपने संसर्ग को अनात्मवाद और क्षणिकवाद के सिद्धान्त द्वारा सिद्ध करता है। इस प्रकार यह मिथ्याविहारी दार्शनिक अल्पज्ञता का प्रमाण है। देवी उपासना के नाम पर पञ्चमकारों में संलग्न शाक्तों के भ्रष्टाचार के भी अनेक उदाहरण इसमें ज्ञात होते हैं।

सन्दर्भ

बाहरी कड़ियाँ
शङ्खधर कृत लटकमेलकम्

श्रेणी:संस्कृत कवि
220सचिन्द्र प्रसाद बोस द्वारा बनाया कोलकाता ध्वज की तसवीर
सचिन्द्र प्रसाद बोस (बांग्ला:   ) (मृत्यू: फ़रवरी 1941) एक स्वतंत्रता सेनानी और श्री सुरेंद्रनाथ बैनर्जी के अनुयायी थे।वे ब्रह्म समाज के उदारवादी नेता, श्री कृष्ण कुमार मित्रा के दामाद थे। 

वह रिपन कॉलेज, कलकत्ता के चौथे वर्ष के छात्र थे जब 4 नवंबर 1905 को, उन्होंने आरडब्ल्यू बंगाल सरकार के तत्कालीन मुख्य सचिव, आरडबलू काईल द्वारा जारी किए गए परिपत्र के विरोध में परिपत्र-विरोधी सोसाइटी का गठन किया। काईल के उस परिपत्र में बंगाल सरकार के मजिस्ट्रेटों और कलेक्टरों को राजनीती में शामिल छात्रों के खिलाफ बहुत सख्त कदम उठाने के निर्देश दिये गए थे। उन्होंने कहा कि इसके सचिव बने और कृष्ण कुमार मित्रा इसके अध्यक्ष बने।

उन्होंने कोलकाता ध्वज नाम से प्रसिद्ध ध्वज को बनाया था और 7 अगस्त 1906 को कलकत्ता के पारसी बागान चौक (ग्रीर पार्क) पर फहराया था। 1908 में, उन्हें गिरफ्तार किया गया और रावलपिंडी जेल भेज दिया गया। बाद में, उन्होंने "व्यवसा ओ वाणिज्य" नाम की एक पत्रिका के संपादक के रूप में काम किया।

 सन्दर्भ 

 बाहरी कड़ियाँ 
  - 

श्रेणी: भारत
350 ऐरावत पर सवार इन्द्र और शाची ; जैन ग्रन्थ पंचकल्याणक (१६७०-८०) से)
शची इन्द्र की पत्नी और पुलोमा की कन्या थीं। द्रौपदी इन्हीं के अंश से उत्पन्न हुई थीं और ये स्वयं प्रकृति की अन्यतम कला से जन्मी थीं। जयंत शची के ही पुत्र थे। शची को 'इन्द्राणी' , 'ऐन्द्री', 'महेन्द्री', 'पुलोमजा', 'पौलोमी' आदि नामों से भी जाना जाता है।

ब्रह्महत्या के भय से एक बार जब इन्द्र जलगर्भ में छिपे हुए थे तो देवताओं ने नहुष को इंद्रपद दे या। नहुष ने शची पर कुदृष्टि की तो बृहस्पति की आज्ञा से उन्होंने भुवनेश्वरी की आराधना की और उनसे अभय प्राप्त किया। फिर शची ने मानसरोवर जाकर छिपे हुए इंद्र से अपनी सारी कथा कही। इंद्र की सलाह से शची ने नहुष से कहलाया 'यदि सप्तर्षियों के कंधे पर रखी पालकी में बैठकर आवें तो मैं तुम्हारे साथ चलूँगी।' नहुष ने ऐसा ही किया। ऋषियों को धीरे धीरे चलते देखकर उसने आदेश दिया 'नाग नाग' (जल्दी चलो) अंततोगत्वा ऋषियों के शाप से नहुष को नाग हो जाना पड़ा।

अपने विवाह के पूर्व शची ने शंकर से सुंदर पति, स्वेच्छामत रूप तथा शारीरिक सुख एवं दीर्घ आयु का वरदान माँगा था। ऋग्वेद में शचीरचित कुछ सूक्त हैं जिनमें सपत्नी का नाश करने के लिए प्रार्थना की गई है (ऋचा, 10-159)। कुछ विद्वानों के मत से सूक्त बहुत बाद की रचनाएँ हैं।

सातवीं-शताब्दी के हर्षचरित में बाणभट्ट द्वारा सम्राट हर्ष की बहिन राज्यश्री के विवाह प्रसंग में आए विभिन्न प्रकार के लोगों का वर्णन करते हुए अनेक शाखाओं के दूर-दूर से आए हुए चारणों का देवी इंद्राणी के मंदिर में एकत्रित होने का उल्लेख है।

श्रेणी:पौराणिक पात्र
श्रेणी:ऋषिकाएँ
शचीन्द्रनाथ बख्शी (जन्म: 25 दिसम्बर 1904, मृत्यु: 23 नवम्बर 1984) भारतीय स्वतन्त्रता संग्राम के एक प्रमुख क्रान्तिकारी थे। ब्रिटिश साम्राज्य के विरुद्ध सशस्त्र क्रान्ति के लिये गठित हिन्दुस्तान रिपब्लिकन ऐसोसिएशन के सक्रिय सदस्य होने के अलावा इन्होंने रामप्रसाद बिस्मिल के नेतृत्व में काकोरी काण्ड में भाग लिया था और फरार हो गये। 

बख्शी को भागलपुर से पुलिस ने उस समय गिरफ्तार किया जब काकोरी-काण्ड के मुख्य मुकदमे का फैसला सुनाया जा चुका था। स्पेशल जज जे॰आर॰डब्लू॰ बैनेट की अदालत में काकोरी षड्यन्त्र का पूरक मुकदमा दर्ज़ हुआ और 13 जुलाई 1927 को उन्हें आजीवन कारावास की सजा दी गयी। 1937 में जेल से छूटकर आये तो काँग्रेस पार्टी के लिये जी-जान से काम किया। 

स्वतन्त्र भारत में काँग्रेस से उनका मोहभंग हुआ और वे जनसंघ में शामिल हो गये। उन्होंने उत्तर प्रदेश विधान सभा का चुनाव जीता और लखनऊ जाकर रहने लगे। अपने जीवन काल में उन्होंने दो पुस्तकें भी लिखीं। सुल्तानपुर (उत्तर प्रदेश) में 80 वर्ष का आयु में 23 नवम्बर 1984 को उनका निधन हुआ।

 संक्षिप्त जीवन परिचय 
शचीन्द्रनाथ बख्शी का जन्म 25 दिसम्बर 1904 को बनारस में हुआ था। उनके पिता मूलत: बंगाल के फरीदपुर जिले के रहने वाले थे जो बाद में बंगाल से आकर संयुक्त प्रान्त आगरा व अवध के शहर बनारस में बस गये थे। सचीन दा ने एफ॰ए॰ (इण्टरमीडिएट) की पढ़ाई छोड़कर कुछ क्रान्तिकारी कार्य करने की सोची। इस उद्देश्य से उन्होंने पहले सेण्ट्र्ल हेल्थ इम्प्रूविंग सोसाइटी बनायी फिर सेण्ट्रल हेल्थ यूनियन का गठन किया। हेल्थ यूनियन के बैनर तले उन्होंने बनारस के नवयुवकों को संगठित किया और तैराकी की कई प्रतियोगिताएँ आयोजित कीं। 1923 में दिल्ली की स्पेशल काँग्रेस के दौरान वे बिस्मिल के सम्पर्क में आये। उसके बाद वे उनकी क्रान्तिकारी पार्टी एच॰आर॰ए॰ में शामिल हो गये। कुछ दिनों झाँसी से निकलने वाले एक अखबार का सम्पादन किया।

बख्शी ने काकोरी काण्ड में प्रत्यक्ष रूप से भाग लिया था परन्तु पुलिस के हाथ नहीं आये। घर से फरार हो गये और बिहार में पार्टी का कार्य छुपे तौर पर करते रहे। उनको भागलपुर में पुलिस उस समय गिरफ्तार कर पायी जब काकोरी-काण्ड के मुख्य मुकदमे का फैसला हो चुका था। उन्हें और अशफाक को सजा दिलाने के लिये लखनऊ की विशेष अदालत में काकोरी षड्यन्त्र का पूरक मुकदमा दर्ज़ हुआ। 13 जुलाई 1927 को उन्हें आजीवन कारावास की सजा दी गयी। इसी मुकदमें में अशफाक उल्ला खाँ को फाँसी की सजा हुई थी।

1937 में जेल से छूटकर आये तो काँग्रेस पार्टी में शामिल हो गये और पूरी निष्ठा से काम किया। स्वराज्य प्राप्ति के पश्चात् गरीबी में भी हँसते हुए गुजारा किया किसी से कोई शिकायत न की। परन्तु काँग्रेस की आपाधापी और आदर्श-भ्रष्टता से ऊबकर उन्होंने पार्टी छोड़ दी और जनसंघ में चले गये। जनसंघ के टिकट पर उन्होंने चुनाव लड़ा और उत्तर प्रदेश विधान सभा के सदस्य चुने गये।

 शचीन्द्रनाथ बख्शी की पुस्तकें
शचीन दा ने अपने क्रान्तिकारी संस्मरणों पर आधारित दो पुस्तकें भी लिखीं थीं जो उनके मरने के बाद ही प्रकाशित हो सकीं। दोनों पुस्तकों का विवरण इस प्रकार है:दिल्ली पब्लिक लाइब्रेरी :बख्शी, शचीन्द्र नाथ
 क्रान्ति के पथ पर: एक क्रान्तिकारी के संस्मरण लखनऊ लोकहित प्रकाशन 2005
 वतन पे मरने वालों का नई दिल्ली ग्लोबल हारमनी पब्लिशर्स 2009

 सन्दर्भ 

 इन्हें भी देखें
 काकोरी काण्ड

 बाहरी कड़ियाँ
 प्रखर क्रांतिवीर शचीन्द्र नाथ बख्शी
 काकोरी ट्रेन डकैती
 वाराणसी के स्वतन्त्रता सेनानी
 काकोरी अभियोग

श्रेणी:1904 में जन्मे लोग
श्रेणी:१९८४ में निधन
श्रेणी:भारतीय क्रांतिकारी
श्रेणी:भारतीय स्वतंत्रता सेनानी
शचीन्द्रनाथ त्रिपाठी,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की जफराबाद विधान सभा निर्वाचन क्षेत्र (निर्वाचन संख्या-371)से चुनाव जीता। 
सन्दर्भ

श्रेणी:उत्तर प्रदेश 16वीं विधान सभा के सदस्य
श्रेणी:जीवित लोग
श्रेणी:जफराबाद के विधायक
शजरा भारत और पाकिस्तान में किसी गाँव के ऐसे नक़्शे को कहते हैं जिसका प्रयोग उस गाँव के खेतों या अन्य ज़मीन की पट्टीयों का कानूनी तौर पर स्वामित्व बताने के लिए और प्रशासनिक कार्यों के लिए होता है। गाँव का शजरा पूरे गाँव को ज़मीन की पट्टीयों में बांटता है और हर पट्टी को अपना अलग नंबर देता है।     , 1967,      , 1968:   ,    ,  ,   ., 1973, ...                 ...      , 1976:  ,    ,     ,   , 1977, ...       , ,          : ()   ; ()    ( ); ()      ... गाँव का पटवारी हर पट्टी के लिए एक ख़सरा भी रखता है जिसमें लिखा होता है कि उस पट्टी का मालिक कौन है और उसपर कौनसी फसलें उगाई जाती हैं।     :      -      -       ,   -,  , 1892, ...     ...  ,      .     ,  ,      , ,       ,  ,    ,       ...     '',        ,    ...        1773-1834 ,   ,   , 1959, ...               .                          ...

 इन्हें भी देखें 
 शजरा
 पटवारी

 सन्दर्भ 

श्रेणी:भूमि कानून
श्रेणी:भारत में कानून
श्रेणी:पाकिस्तान का कानून
श्रेणी:दस्तावेज़
शज़ैम! एक अमेरिकी सुपरहीरो फ़िल्म है जो डीसी कॉमिक्स के इसी नाम के एक चरित्र पर आधारित है । यह डीसी एक्सटेंडेड यूनिवर्स (डीसीईयू) में सातवीं फ़िल्मी है। डेविड एफ॰ सैंडबर्ग द्वारा निर्देशित इस फ़िल्म की पटकथा हेनरी गेडन द्वारा उनकी और डैरेन लेम्के की एक कहानी के आधार पर लिखी गयी है। फिल्म में एशर एंजेल ने बिली बैटसन नामक एक किशोर लड़के की भूमिका निभाई है, जो जादूई शब्द "शज़ैम" बोलते ही एक वयस्क सुपरहीरो (ज़ैकरी लीवाई) में बदल जाता है। मार्क स्ट्रांग, जैक डायलन ग्रैज़र और जाइमन ऊनसू ने फ़िल्म में सहायक भूमिकाएं निभाई हैं। 1941 के सीरियल एडवेंचर्स ऑफ़ कैप्टन मार्वल (चरित्र का मूल नाम) के बाद से यह चरित्र का पहला फिल्म संस्करण होगा और साथ ही यह इस चरित्र पर पूरी तरह से केंद्रित पहली पूर्ण लंबाई वाली फीचर फिल्म होगी।

शज़ैम पर आधारित एक लाइव एक्शन फ़िल्म का विकास 2000 के दशक की शुरुआत में ही शुरू हो गया था लेकिन यह परियोजना कई वर्षों तक अधर में लटकी रही। 2008 में एक बार यह फ़िल्म प्री-प्रोडक्शन स्तर तक पहुँच गई थी, जब पीटर सेगल को इसके निर्देशक के रूप में चुना गया था, और ड्वेन जॉनसन को मुख्य भूमिका के लिए चुना गया था, लेकिन बात इससे आगे नहीं बढ़ पायी। विलियम गोल्डमैन, एलेक सोकोलो, जोएल कोहेन और जॉन अगस्त समेत कई अन्य लोग भी विभिन्न बिंदुओं पर इस परियोजना से लेखकों के रूप में जुड़े थे। वार्नर ब्रदर्स ने आधिकारिक तौर पर 2014 में इस फिल्म की घोषणा की, और सैंडबर्ग को फरवरी 2017 में और फिर लेवी को उसी साल अक्टूबर में फ़िल्म से जोड़ा गया। जनवरी 2018 में कनाडा के टोरंटो और ओन्टारियो में प्रिंसिपल फोटोग्राफी शुरू हुई। फ़िल्म के अधिकतर दृश्य पाइनवुड टोरंटो स्टूडियो में फिल्माए गए। मई 2018 तक फ़िल्मांकन समाप्त हो गया था।

शज़ैम! 5 अप्रैल 2019 को 2डी, रीयलडी, 3डी और आईमैक्स 3डी प्रारूपों में न्यू लाइन सिनेमा और वार्नर ब्रदर्स पिक्चर्स द्वारा रिलीज की गई थी ।

 पात्र सूची 
 एशर एंजेल तथा ज़ैकरी लीवाई  बिली बैटसन  शज़ैम!
 मार्क स्ट्रांग  डॉक्टर थैडीयस सिवाना
 जैक डायलन ग्रैज़र  फ्रेडरिक "फ्रेडी" फ्रीमैन
 जाइमन ऊनसू  शज़ैम (जादूगर)
 ग्रेस फुल्टोन  मैरी ब्रॉमफील्ड
 इयान चेन  यूजीन चोई
 जोवन अर्मांड  पेड्रो पेना
 फेथ हरमन  डार्ला डडली

 सन्दर्भ 

 बाहरी कड़ियाँ
शजै़म! फ्युरी ऑफ द गॉड्स 2023 की अमेरिकी सुपरहीरो फिल्म है, जो डीसी कॉमिक्स की इसी नाम की चरित्र पर आधारित है। न्यू लाइन सिनेमा, डीसी स्टूडियोज़ और द सफ़्रान कंपनी द्वारा निर्मित, और वार्नर ब्रदर्स पिक्चर्स द्वारा वितरित, यह 2019 की फिल्म शजै़म! की अगली कड़ी है और डीसी एक्सटेंडेड यूनिवर्स (डीसीईयू) में 12वीं किस्त है। डेविड एफ. सैंडबर्ग द्वारा निर्देशित और हेनरी गेडेन और क्रिस मॉर्गन द्वारा लिखित, इसमें ज़ाचरी लेवी, एशर एंजेल, जैक डायलन ग्रेज़र, राचेल ज़ेगलर, एडम ब्रॉडी, रॉस बटलर, डी. जे. कोट्रोना, ग्रेस कैरोलिन करी, मेगन गुड, लुसी लियू, जिमोन ने अभिनय किया है।  हाउंसौ, और हेलेन मिरेन।  फिल्म में, बिली बैट्सन  शाज़म और उसके पालक भाई-बहन एटलस की बेटियों से लड़ते हैं।

 पात्र 

 संदर्भ 

 बाहरी लिंक 

 
 
श्रेणी:डीसी एक्सटेंडेड यूनिवर्स की फ़िल्में
श्रेणी:अमेरिकी एक्शन कॉमेडी फ़िल्में
श्रेणी:2023 की फ़िल्में
शटडाउन.ईऍक्सई (.) एक यूटिलिटी है जो कि विण्डोज़ २००० के समय से माइक्रोसॉफ्ट विण्डोज़ का एक हिस्सा है। इसका प्रयोग एक चलते कम्प्यूटर या रिमोट कम्प्यूटर को शटडाउन करने के लिये किया जाता है।

 बाहरी कड़ियाँ 
:..20121030015631:..317371

8   को  करने के तरीके :..202008----. 

श्रेणी:माइक्रोसॉफ्ट विण्डोज़
क्रिकेट के खेल में जब एक ही पारी में कोई बल्लेबाज १०० अथवा इससे अधिक रन बना लेता है तो उसे शतक कहते है। यह शब्द "शतकीय साझेदारी" के रूप में भी काम में लिया जाता है जब दो बल्लेबाज साथ-साथ बल्लेबाजी करते हुये टीम के कुल स्कोर में १०० रनों की बढोतरी करते हैं।

इन्हें भी देखें
 टेस्ट क्रिकेट के तिहरे शतकों की सूची

श्रेणी:क्रिकेट शब्दावली
शतकम् एक प्रकार की साहित्यिक कृतियाँ हैं जिनमें प्रायः सौ (१००) श्लोक या छन्द होते हैं। संस्कृत साहित्य में अनेको शतकम् ग्रन्थ रचे गए हैं जिनमें भर्तृहरि के तीन शतक विशेष रूप से उल्लेखनीय हैं।

 प्रसिद्ध शतकम् ग्रन्थ
 भर्तृहरि का शतकत्रय
 अमरूशतकम्
 कसुल पुरुषोत्तम कवि का व्याजनिन्दा
 हंसलदेवी गोपालशतकम् (कसुल पुरुषोत्तम कवि)
 मानसबोधशतम् (कसुल पुरुषोत्तम कवि)
 भक्तकपद्रुमशतकम् (कसुल पुरुषोत्तम कवि)
 सुमतिशतकम् (बद्देन भुपालुदु)
 आत्मशतकम् (आदि शंकराचार्य)

श्रेणी:संस्कृत साहित्य
300गोजर
शतपाद (सेन्टीपीड, गोजर  या  कांतर या कनखजूरा) एक स्थलवासी आर्थ्रोपोडा है जो जमीन में, बिलों में या पेड़ों की छाल के नीचे छिपे पाये जाते हैं। इसका शरीर लंबा एवं खंडयुक्त होता है तथा सिर पर दो स्पर्श सूत्र पाये जाते हैं। इसके प्रत्येक खंड में दो पैर जुड़े होती हैं जो जोड़ युक्त होते हैं। पहला जोड़ा पैर विषैले पंजों में रूपांतरित हो जाता है। दुनिया में गोजर की लगभग ८००० प्रजातियां हैं। यह प्रसव के पश्चात अपने सारे बच्चों को एक गोल घेरा बनाकर रक्षा करती है.इसके काटने पर हल्दी,काला नमक,देशी गाय के घी को साथ मिलाकर काटे हुए स्थान पर लगाये ।
कान में घुसने पर काला नमक मिला हुआ पानी कान में डालने से वह तुरंत बाहर आ जाता है।
 , .  .. . 2000.            ?      , 35: 139-141. 

 सन्दर्भ 

इन्हें भी देखें
सहस्रपाद (मिलिपीड)

श्रेणी:आर्थ्रोपोडा
श्रेणी:मिरियापोडा
300शतभिषा
शतभिषा, नक्षत्रों में 24वाँ नक्षत्र है। इस नक्षत्र का स्वामी राहु है, इसकी दशा में 18 वर्ष है व कुंभ राशि के अंतर्गत आता है। जहाँ नक्षत्र स्वामी राहु है वहीं राशि स्वामी शनि है। राहु का प्रभाव लगभग शनि वृत ही पड़ता है। कुछ ज्योतिषियों ने इसकी दृष्टि मानी है, लेकिन जब आकाश मंडल में इसका अस्तित्व ही नहीं है तो दृष्टि कैसी? यदि राहु मेष लग्न में उच्च का हो तो इसके परिणाम भी शुभ मिलते हैं।

मेष का राहु हो तो ऐसे जातक प्रबल रूप से शत्रुहंता होता है। गुप्त विद्या में सफलता मिलती है। संतान के मामलों में बाधा भी आती है। राहु मेष लग्न में षष्ठभाव में हो तो शत्रुहंता होगा।

वृषभ लग्न में राहु हो तो ऐसे जातक पर स्त्री गामी भी होते हैं। द्वितीय भाव में होता वाणी में चतुरता होती है। सिंह, कन्या, मकर, कुंभ में हो तो उत्तम परिणाम देता है। अष्टम में हो तो गुप्त विद्या का जानकार बना देता है। वही ऐसे जातक भी सेक्सी होते हैं। यदि शनि का उच्च का स्वराशि का या मित्र राशि का हो तो ऐसे जातक निश्चित अपनी विद्या के बल पर उच्च सफलता पाते हैं।
 
मिथुन लग्न में नक्षत्र स्वामी राहु लग्न में ऐसे हो तो राजनीति में उत्तम सफलता पाते हैं। वकालत में भी सफल होते हैं। चतुर्थ भाव में हो तो स्थानीय राजनीति में उत्तम सफलता मिलती है। तृतीय भाव में हो तो शत्रुहंता होगा। शनि की स्थिति में शनि में लग्न, चतुर्थ, नवम, पंचम में हो तो उत्तम सफलता पाने वाला होगा।

कर्क लग्न में नक्षत्र स्वामी दशम में हो तो ऐसे राजनीतिक गु्रु विद्या में सफल होते हैं। राहु की स्थिति तृतीय, एकादश, सप्तम में ठीक रहेगी। राशि स्वामी भी यदि मित्र स्वराशि का हो तो परिणाम भी शुभ मिलेंगे।

सिंह लग्न में राहु लग्न में हो तो चतुर्थ एकादश में हो तो दशम, द्वितीय, षष्ठ में शुभ रहेगा।

कन्या लग्न में राहु दशम भाव में सफल राजनीतिज्ञ बना देता है। लग्न, पंचम, नवम में भी शुभ फल देगा। स्वामी शनि पंचम, नवम, एकादश, दशम लग्न में होतो उत्तम रहेगा। शनि चतुर्थ, पंचम, नवम में शुभ रहेगा।

वृश्चिक लग्न में राहु दशम, एकादश, चतुर्थ, तृतीय भाव में शुभफलदायी रहेगा। वहीं शनि की स्थिति सप्तम, एकादश, तृतीय भाव में नवम में हो तो ठीक रहेगा वहीं शनि दशम में सप्तम, द्वितीय, तृतीय, एकादश में शुभफलदायी रहेगा।

मकर लग्न में राहु षष्ठ, पंचम, लग्न, नवम में शनि दशम लग्न नवम षष्ठ में शुभफलदायी रहेगा।

कुंभ लग्न में राहु चतुर्थ, पंचम, लग्न, नवम, षष्ठ में शुभफलदायी रहेगा। कुंभ लग्न में राहु चतुर्थ, पंचम, सप्तम में शुभफलदायी रहेगा। शनि लग्न, चतुर्थ, पंचम, नवम में ठीक फल देगा।

 देखिये 
 नक्षत्र सूची

श्रेणी:नक्षत्र
शतरंज 1956 में बनी हिन्दी भाषा की फिल्म है।

 संक्षेप 
 चरित्र 
 मुख्य कलाकार 
 अशोक कुमार    शांति स्वरूप
 मीना कुमारी   संध्या
 नन्दा
 राजेन्द्रनाथ
 याकूब    (संध्या का चचेरा भाई)
 जगदीश सेठी
 लीला मिश्रा
 विजय लक्ष्मी
 नाना पालसिकर

 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 

 

श्रेणी:1956 में बनी हिन्दी फ़िल्म
शतरंज 1993 में बनी हिन्दी भाषा की फिल्म है। यह अज़ीज़ सेजवाल द्वारा निर्देशित है जिसमें मिथुन चक्रवर्ती, जैकी श्रॉफ, कादर ख़ान, जूही चावला और दिव्या भारती ने अभिनय किया है। यह फिल्म दिव्या की आखिरी फिल्म है जो कि उनके निधन के आठ महीने बाद जारी हुई।

 संक्षेप 
शतरंज तीन भाइयों धरमराज (कादर ख़ान), डिंकी (मिथुन चक्रवर्ती) और डिनो (जैकी श्रॉफ) की कहानी है। धरमराज अपने दो छोटे भाइयों के साथ एक गैराज चलाता है और वह जीवन भर कुंवारा रहा क्योंकि उसे महिलाओं से नफरत है। वह अपने भाइयों को प्यार करने और शादी करने से भी रोकता है। भाइयों के बीच तनाव तब पैदा होता है जब डिंकी और डिनो मिलते हैं और राधा (जूही चावला) और रेनू (दिव्या भारती) से प्यार करने लगते हैं। धरमराज द्वारा उन्हें रेनू और राधा से शादी करने से रोकने के बाद, भाई घर छोड़ देते हैं। उन्हें जल्द ही असली कारण का पता चल जाता है कि धरमराज महिलाओं से नफरत क्यों करता है। वे वास्तव में एक अमीर व्यापारिक साम्राज्य के असली उत्तराधिकारी हैं जिसे उनके पिता अपनी मृत्यु से पहले चलाते थे। 

उनके पिता ने उनकी माँ की मृत्यु के बाद दूसरी शादी कर ली थी और उनकी सौतेली माँ (उषा नाडकर्णी) उनके साथ बुरा व्यवहार करती थी। उनका एक सौतेला भाई रॉबिन (शक्ति कपूर) भी है। यही कारण था कि धरमराज ने घर छोड़ दिया और अपने दोनों भाइयों को अपने साथ ले गया। उसने कभी शादी न करने की कसम खाई क्योंकि उसे डर था कि उसकी पत्नी भी उसके भाइयों के साथ बुरा व्यवहार करेगी। डिनो और डिंकी अपने भाई के पास घर लौटते हैं और वह धीरे-धीरे रेनू और राधा को स्वीकार करने लगता है। इस बीच, उनकी सौतेली माँ ने अपना व्यवसाय भ्रष्ट प्रजापति (किरण कुमार) के हाथों में छोड़ दिया है। वह उनके पिता का वास्तविक हत्यारा भी है। जब प्रजापति उनकी संपत्ति चुराने और उन्हें अपने अपराधों के लिए फंसाने की योजना बनाता है, तो तीनों भाई जल्द ही अपनी सौतेली माँ को बचाने के लिए रॉबिन के साथ एकजुट हो जाते हैं। 

 मुख्य कलाकार 
 मिथुन चक्रवर्ती  डिंकी डि. वर्मा
 जूही चावला  राधा
 जैकी श्रॉफ  डिनो डि. वर्मा
 दिव्या भारती  रेनू
 कादर खान  धरमराज डि. वर्मा
 उषा नाडकर्णी  श्रीमती वर्मा 
 जमुना  रोज़ी
 किरण कुमार  प्रजापति
 शक्ति कपूर  रॉबिन डि. वर्मा
 विकास आनन्द  धनीराम वर्मा
 अरुण बख़्शी  अरुण
 दीप ढिल्लों  विलियम
 दिनेश हिंगू  भूतनाथ रामसे "ओहजा मामा"
 विजू खोटे  जुआरी 
 लिलीपुट  दगडू 
 गुड्डी मारुति  गंगा
 सुहासिनी मुलय  उषा वर्मा 
 अच्युत पोद्दार  रामू
 राजू श्रेष्ठ  राजू
 जी पी सिंह  डिसूज़ा चाचा
 एकता सोहिनी  रॉबिन की प्रेमिका 

 संगीत 

सन्दर्भ

 बाहरी कड़ियाँ 
 

श्रेणी:1993 में बनी हिन्दी फ़िल्म
श्रेणी:आनंदमिलिंद द्वारा संगीतबद्ध फिल्में
पाठगेम बोर्ड और बुनियादी सेटअपदाएँ250250पिक्सेल

चार-खिलाड़ियों वाली शतरंज चार लोगों के साथ खेले जाने वाले शतरंज के प्रकारों में से एक है। खेल में एक विशेष बोर्ड होता है (जो आमतौर पर मानक 88 वर्ग पर बना होता है), जिसमें प्रत्येक दिशा से 8 कोशिकाओं की 3 पंक्तियाँ फैली होती हैं। इसमें अलग-अलग रंग के टुकड़ों के चार सेट की आवश्यकता होती है। नियम नियमित शतरंज के तरह है, परंतु एकदम समान नहीं है। चार खिलाड़ियों के शतरंज को अलग-अलग नियमों से खेला जा सकता है। नियम में विभिन्न प्रकार की भिन्नताएँ हैं; हालाँकि अधिकांश विविधताएँ कुछ हद तक समान बोर्ड और गोटी सेटअप से मिलती झुलती है।

चार-खिलाड़ियों वाली शतरंज की विविधताएँ सदियों से चली आ रही हैं।

 इतिहास 

 नियम 

गोटियों की चाल और काटने के तरीके साधारण शतरंज की तरह ही होती है। 
 फ्री फॉर औल () के लिए 

 टीम में () के लिए 

 अन्य प्रकार 

 इन्हें भी देखें 
शतरंज

 बाहरी कड़ियाँ  
खेलें
 .  लाइव खेलों (अंग्रेज़ी भाषा में)
शतरंज का इतिहास कम से कम १५०० वर्ष पुराना है। इस खेल का सबसे पुराना रूप छठवीं शदी में भारत में जन्मा। भारत से यह फारस (आधुनिक ईरान) पहुँचा। जब अरबों ने फारस को जीता तब उनके द्वारा यह दक्षिणी यूरोप में पहुँचा। यूरोप में यह खेल अपने वर्तमान स्वरूप में पन्द्रहवीं शताब्दी में आरम्भ हुआ।

 बाहरी कड़ियाँ 
 शतरंज का उद्गम और इतिहास, झिंग्गी, शोगी और अन्य 
 "शतरंज", माइक्रोसॉफ्ट एंकार्ता ऑनलाइन एनसाइक्लोपीडिया 2007(  2009-10-31)
 इनिशियेटिव ग्रूप कोइनिग्स्टाइन
 गुडनेश चेस चेसेज
 चेस के सभी पेज

श्रेणी:खेल
श्रेणी:इतिहास
उद्घाटन शतरंज के खेल का प्रारंभिक हिस्सा है। इसमें आमतौर पर स्थापित सिद्धांत शामिल होते हैं। अन्य हिस्से मिडिलगेम और एंडगेम हैं। 

 इन्हें भी देखें 

 सन्दर्भ 

श्रेणी:खेल
श्रेणी:शतरंज
1.35स्टैनटन शतरंज सेट के साथ एक लकड़ी की शतरंज की बिसात
शतरंज की बिसात शतरंज खेलने के लिए इस्तेमाल किया जाने वाला एक खेल बिसात है। इसमें 64 वर्ग, 8 पंक्तियाँ और 8 स्तंभ होते हैं, जिन पर शतरंज के मोहरे रखे जाते हैं। यह आकार में चौकोर (वर्गाकार) होता है और इसमें दो रंगों के वर्ग, एक हल्का और एक गहरा, चेकर पैटर्न में इस्तेमाल किया जाता है। खेल के दौरान, बोर्ड को इस तरह से उन्मुख किया जाता है कि प्रत्येक खिलाड़ी के दाहिने कोने का वर्ग हल्का वर्ग हो।

शतरंज की बिसात के स्तंभों को फाइल्स के रूप में जाना जाता है, पंक्तियों को रैंक्स के रूप में जाना जाता है, और सटे हुए समान रंग के वर्गों की पंक्तियों (प्रत्येक बोर्ड के एक किनारे से दूसरे किनारे तक चलती है) को विकर्ण के रूप में जाना जाता है। बोर्ड के प्रत्येक वर्ग को बीजीय, वर्णनात्मक या संख्यात्मक शतरंज संकेतन का उपयोग करके नाम दिया गया है; बीजीय संकेतन फाइड मानक है। बीजीय संकेतन में सफ़ेद (मोहरे वाले) के दृष्टिकोण का उपयोग करते हुए फ़ाइलों (छोटे वर्गों) को  से  तक बाएँ से दाएँ लेबल किया जाता है। रैंक को नीचे से ऊपर तक 1 से 8 तक लेबल किया जाता है; प्रत्येक वर्ग की पहचान फ़ाइल और उस रैंक से होती है जिस पर वह स्थित है। - से -फ़ाइलें रानी (वजीर) की तरफ का निर्माण करती हैं, और - से -फ़ाइलें राजा की तरफ का निर्माण करती हैं।

इन्हें भी देखें
 शतरंज
 शतरंज के नियम
 सन्दर्भ 

बाहरी कड़ियाँ

श्रेणी:शतरंज उपकरण